4. การวิจัยและพัฒนา

4.1 บริษัท จัสมิน อินเตอร์เนชั่นแนล จำกัด (มหาชน)

ไม่มี
เนื่องจากบริษัทเป็นผู้นำเข้าอุปกรณ์จากต่างประเทศและบริษัทยังเป็นบริษัทร่วมลงทุนผ่านบริษัทในเครือ
จึงทำให้ไม่มีแผนที่จะทำการวิจัยและพัฒนาผลิตภัณฑ์ใดๆ

4.2 บริษัท อคิวเมนท์ จำกัด

1) โครงการสัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

บริษัทได้ทำการติดตั้งอุปกรณ์ป้องกันฟ้าผ่า (Surge Protection)
เพื่อป้องกันความเสียหายที่อาจจะเกิดกับอุปกรณ์ของระบบเมื่อเกิดฝนตกและมีฟ้าผ่า
โดยมีการลงทุนประมาณ 4 ล้านบาท
อีกทั้งบริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 95 %ของอุปกรณ์เสียทั้งหมด

2) โครงการสัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

บริษัทได้มีการพัฒนาสินค้า/บริการอย่างต่อเนื่องโดยทีมวิศวกร
เพื่อนำเอาจุดเด่นของระบบสื่อสารผ่านดาวเทียมที่เหนือกว่าบริการอื่นๆ
และเทคโนโลยีของระบบสื่อสารผ่านดาวเทียมที่มีการพัฒนาอย่างต่อเนื่อง
มาผสมผสานกันเพื่อให้เกิดบริการใหม่ๆ
สำหรับตอบสนองความต้องการของลูกค้าในแต่ละกลุ่มที่มีความหลากหลาย อีกทั้ง
บริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 80 %ของอุปกรณ์เสียทั้งหมด

3)
โครงการสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม

บริษัทได้มีการพัฒนาอุปกรณ์ป้องกันฟ้าผ่า (Surge Protection)
ขึ้นมาใช้เองซึ่งมีราคาถูกกว่าทำการจัดซื้อจากต่างประเทศอย่างมาก
โดยทำการติดตั้งทุกสถานีลูกข่ายซึ่งมีอยู่ 4,500 สถานี งบลงทุนประมาณ 5 ล้านบาท
ซึ่งสามารถลดความเสียหายของอุปกรณ์ที่เกิดจากฟ้าผ่าได้เป็นอย่างดี อีกทั้ง
บริษัทได้พัฒนาขีดความสามารถในการซ่อมอุปกรณ์ของระบบ
ซึ่งขณะนี้บริษัทสามารถทำการซ่อมได้เองมากกว่า 80 %ของอุปกรณ์เสียทั้งหมด
โดยมีการลงทุนประมาณ 7 ล้านบาท

4.3 บริษัท จัสมิน ซับมารีน เทเลคอมมิวนิเคชั่นส์ จำกัด

ไม่มี
เพราะการทำงานของอุปกรณ์ในระบบได้ถูกออกแบบไว้เพื่อรองรับการใช้งานตามวัตถุประสงค์ของสัญญาตั้งแต่เริ่มโครงการ
และในปัจจุบันยังไม่จำเป็นต้องแก้ไขดัดแปลง หรือวิจัยพัฒนาเพิ่มเติมก็สามารถใช้งานได้ดี

4.4 บริษัท คอมพิวเนท คอร์ปอเรชั่น จำกัด

ไม่มี เนื่องจากบริษัทเป็นผู้ให้บริการ โดยนำเข้าเทคโนโลยีและอุปกรณ์มาจากต่างประเทศ

4.5 บริษัท จัสมิน อินเตอร์เนต จำกัด

บริษัทมีนโยบายการศึกษาข้อมูลทางการตลาดรวมถึงการรวบรวมความคิดเห็นและปัญหาของลูกค้าที่ใช้บริการในปัจจุบัน
เพื่อใช้ในการวิจัยและพัฒนาบริการต่างๆ เพื่อตอบสนองความต้องการเหล่านั้น นอกจากนั้นบริษัท
ยังพยายามปรับปรุงการให้บริการโดยพัฒนาระบบโปรแกรมคอมพิวเตอร์
เพื่อเพิ่มความสะดวกและความรวดเร็วทั้งในส่วนของงานขาย งานบริการหลังการขาย
รวมทั้งเป็นฐานข้อมูลหลักในการพัฒนาระบบงานเพื่อสนองความต้องการด้านอื่นๆ ต่อไป ในปีพ.ศ.
2543 ซึ่งเป็นช่วงปีแรกที่ให้บริการ บริษัทได้ลงทุนและใช้จ่ายในการวิจัยพัฒนารวมโดยประมาณ 2.5
ล้านบาท

4.6 บริษัท จัสมิน เทเลคอม ซิสเต็มส์ จำกัด

ไม่มี เนื่องจากบริษัทเป็นผู้นำเข้าอุปกรณ์จากต่างประเทศ
จึงไม่มีแผนที่จะทำการวิจัยและพัฒนาผลิตภัณฑ์ใดๆ เว้นแต่การพัฒนาบุคลากรของบริษัทเท่านั้น

4.7 บริษัท ที.เจ.พี. เอ็นจิเนียริ่ง จำกัด

เพื่อให้การดำเนินงานของบริษัทมีคุณภาพและความปลอดภัยในการทำงาน
บริษัทจึงได้มีการปรับปรุงและพัฒนาระบบคุณภาพ ISO9000 ให้มีประสิทธิภาพยิ่งขึ้น
และเพื่อให้สอดคล้องกับมาตรฐานใหม่ ISO9000 : 2000 ที่ประกาศใช้เมื่อวันที่ 15 ธันวาคม
2543 นอกจากนี้บริษัทยังได้พัฒนาระบบการจัดการอาชีวอนามัยและความปลอดภัย มาตรฐาน
มอก.18000 เพื่อให้เกิดความปลอดภัยในการทำงานของพนักงานและสาธารณชน
โดยคาดว่าจะได้รับการรับรองระบบในปี 2544

4.8 บริษัท สยามเทลเทค คอมพิวเตอร์ จำกัด

บริษัทมีบุคลากรที่ประกอบด้วยวิศวกรและทีมงานที่มีความเชี่ยวชาญในแผนกพัฒนาซอฟท์แวร์(Software
Development Department) ซึ่งทำหน้าที่พัฒนาซอฟท์แวร์ต่างๆ อยู่ตลอดเวลา
โดยบริษัทเข้าร่วมกับบริษัทต่างชาติพัฒนาซอฟท์แวร์ที่สำคัญ เช่น ระบบบริการสอบถามเลขหมาย
(Directory Assistance System) และระบบบริการลูกค้า (Customer Service System)
โดยปัจจุบันระบบงานบางส่วนได้ติดตั้งใช้งานที่องค์การโทรศัพท์แห่งประเทศไทย
และบริษัทที่ดำเนินธุรกิจโทรคมนาคม
ซึ่งค่าใช้จ่ายในการวิจัยและพัฒนาซอฟท์แวร์ส่วนใหญ่จะเป็นค่าแรงงานของบุคลากร
จะใช้งบประมาณของโครงการเป็นหลัก

4.9 บริษัท จัสมิน สมาร์ทช็อป จำกัด

ไม่มี เนื่องจากบริษัทดำเนินธุรกิจหลักเป็นร้านค้าปลีกอุปกรณ์สื่อสารโทรคมนาคม
โดยจะจัดหาผลิตภัณฑ์มาเพื่อจำหน่ายในลักษณะซื้อมาขายไป

4.10 บริษัท โมไบล์ คอมมิวนิเคชั่น เซอร์วิสเสส จำกัด

ไม่มี เนื่องจากบริษัทหยุดดำเนินธุรกิจชั่วคราว

4.11 บริษัท จัสมิน อินเตอร์เนชั่นแนล โอเวอร์ซีส์ จำกัด

ไม่มี เนื่องจากธุรกิจหลักของบริษัทเป็นบริษัทร่วมลงทุนในบริษัทต่างๆ

4.12 บริษัท จัสมิน ไซเบอร์เวอร์ค จำกัด

บริษัทมีนโยบายที่จะสนับสนุนงานวิจัยและพัฒนาโดยเฉพาะในด้านเทคโนโลยีที่เกี่ยวข้องกับการพัฒนาด้านซอฟท์แวร์
ทั้งจากทีมงานภายในบริษัท และการให้ทุนสนับสนุนแก่นักศึกษาและบุคคลภายนอก
โดยเน้นในส่วนซอฟท์แวร์ที่ใช้ในการจัดทำ Application ต่างๆ บนมาตรฐาน
การรับส่งข้อมูลผ่านเครือข่ายอินเตอร์เนต ทั้งนี้
บริษัทยังจัดส่งพนักงานเข้ารับการฝึกอบรมจากสถาบันที่มีชื่อเสียงจากภายนอก ในหลักสูตรต่างๆ
อย่างสม่ำเสมอ

4.13 บริษัท พรีเมียม เรียลเอสเตท จำกัด

บริษัทเน้นการพัฒนาทรัพยากรบุคคลอย่างต่อเนื่อง
เพื่อให้มีคุณภาพและประสิทธิภาพในการทำงานที่ดีอยู่เสมอ นอกจากนั้น
บริษัทยังมีการปรับเปลี่ยนนโยบายในการบริหารงานภายในให้มีความคล่องตัวในการทำงานมากขึ้น

4.14 บริษัท ศูนย์บริการวิทยาการ อินเตอร์เนต จำกัด

ไม่มี
เนื่องจากบริษัทมีการเปลี่ยนแปลงผู้ถือหุ้นและอยู่ในระหว่างการจัดการและวางแผนทิศทางและนโยบายของบริษัทและบริษัทในเครืออยู่
จึงยังไม่มีการวางนโยบายในส่วนนี้

4.15 บริษัท เทเลคอม เคเอสซี จำกัด

ไม่มี เนื่องจากบริษัทหยุดดำเนินธุรกิจชั่วคราว

4.16 บริษัท อิริคสัน ไทยเน็ทเวอร์ค โปรดักส์ จำกัด

ไม่มี เนื่องจากบริษัทหยุดดำเนินธุรกิจชั่วคราว